Air Tractor AT-400

**Air Tractor AT-400** – žemės ūkio paskirties lėktuvų šeima. Pirmas jos egzempliorius pirmą kartą pakilo Jungtinėse Amerikos Valstijose 1979 m. rugsėjį. Tipo sertifikatas bendrovei „Air Tractor“ buvo suteiktas 1980 m. balandį. Tai žemasparis vienmotoris monoplanas su fiksuota tradicine važiuokle ir uodegos ratuku; tarp variklio pertvaros ir kabinos įrengtas chemikalų bakas (bunkeris).

## Modifikacijos

* **AT-400** – modifikuotas AT-301 variantas su 680 AG (507 kW) galios varikliu „Pratt & Whitney Canada PT6A-15AG“ ir 400 JAV galonų (1 510 l) talpos baku. Trumpesnio mosto sparnai (13,75 m). Pagaminti 72 lėktuvai.
* **AT-400A** – AT-400 variantas su 550 AG (410 kW) galios varikliu „Pratt & Whitney Canada PT6A-20“. Pagaminta 14 lėktuvų.
* **AT-401** – AT-301 su ilgesnio mosto sparnais ir 400 JAV galonų (1 510 l) talpos baku, varomas 600 AG (447 kW) galios radialiniu  varikliu „Pratt & Whitney R-1340“. Pagaminta 168 lėktuvai.
* **AT-401A** – AT-401 su varikliu PZL-3S. Pagamintas vienas lėktuvas.
* **AT-401B** – patobulintas AT-401 variantas su pakeistais sparnų galais ir dar padidintu sparnų mostu (15,57 m). Iki 2001 m. gruodžio pagaminti 69 lėktuvai.
* **AT-402** – AT-401 su varikliu „Pratt & Whitney Canada PT6A-15“. Pagaminta 68 lėktuvai.
* **AT-402A** – pigesnė AT-401B versija su varikliu „Pratt & Whitney Canada PT6A-20“. Iki 2001 m. gruodžio pagaminti 103 lėktuvai.
* **AT-402B** – patobulintas AT-402 variantas su pakeistais sparnų galais ir padidintu sparnų mostu, kaip AT-401B. Iki 2001 m. gruodžio pagamintas 31 lėktuvas.

## Eksponuojami orlaiviai

Vienas AT-400A Nr. N3159D eksponuojamas JAV Nacionaliniame aeronautikos muziejuje - Steveno F. Udvar-Hazy centre (Čantilije, Virdžinija). Lėktuvas nudažytas pagal personažą Dastį Krophoperį () iš 2013 m. animacinio filmo „Planes“ – toks dažymas buvo atliktas „Disneytoon Studios“ prašymu dar prieš lėktuvui patenkant į muziejų.

## Techniniai duomenys (AT-401)

Duomenys iš *Janes's All The World's Aircraft 1993-94.*

### Bendrosios charakteristikos

* **Įgula**: 1
* **Naudingas krovinys**: 400 JAV galonų (1 500 l) chemikalų bakas
* **Ilgis**: 8,23 m
* **[[Sparno mojis|Sparnų mojis]]**: 14,97 m
* **Aukštis**: 2,59 m
* **Sparno plotas**: 27,31 m²
* **[[Proilgis]]**: 8,20
* **[[Aerodinamis profilis]]**: NACA 4415
* **[[Tuščios transporto priemonės svoris|Tuščio lėktuvo masė]]**: 1 876 kg
* '''Didžiausia kilimo masė''': 3 565 kg
* **Jėgainė**: 1 × „Pratt & Whitney R-1340“, išvystantis 600 AG (450 kW)

### Skrydžio charakteristikos

* **[[V greičiai|Didžiausias greitis]]**: 251 km/h jūros lygyje
* **Kreiserinis greitis**: 190–230 km/h (tipinis darbo greitis)
* **Mažiausias greitis**: 98 km/h (su išleistais užsparniais, esant 2 700 kg masei)
* **Skrydžio nuotolis**: 1 010 km
* **Kilimo greitis**: 5,6 m/s

## Taip pat žr.

Susiję projektai:

* AT-300
* AT-501
* AT-602
* AT-802

## Išnašos

## Literatūra

* *Jackson, Paul, ed. (2003). Jane's All The World's Aircraft 2003–2004. Coulsdon, UK: Jane's Information Group. .*
* *Lambert, Mark, ed. (1993). Jane's All The Worlds Aircraft 1993–94. Coudsdon, UK: Janes's Data Division. .*
* *Simpson, R. W. (1995). Airlife's General Aviation. Shrewsbury: Airlife Publishing. pp. 31–32.*
* *Taylor, John W. R., ed. (1988). Jane's All The World's Aircraft 1988-89. Coulsden, UK: Jane's Defence Data. *